text: [{"text_idx": "#000001", "text": "Russisk skip fa\u0301a avmarka\u00f0a atgongd til f\u00f8royskar havnir"}, {"text_idx": "#000002", "text": "Ta\u00f0 ver\u00f0a bert tey russisku skipini, i\u00f0 fiska samb\u00e6rt fiskivei\u00f0uavtaluni vi\u00f0 F\u00f8royar, i\u00f0 sleppa at umskipa fiskin i\u0301 f\u00f8royskum havnum, og ta\u00f0 ver\u00f0ur bert fiskur, i\u00f0 ver\u00f0ur fiska\u00f0ur samb\u00e6rt fiskivei\u00f0uavtaluni, i\u00f0 kann umskipast"}, {"text_idx": "#000004", "text": "Aksel V. Johannesen, l\u00f8gma\u00f0ur, H\u00f8gni Hoydal, uttanri\u0301kis- og vinnuma\u0301lara\u0301\u00f0harri, og Ruth Vang, fi\u0301ggjarma\u0301lara\u0301\u00f0harri, greiddu fra\u0301, at i\u0301t\u00f8kiligu \u00e6tlanirnar eru, at fyri restina av a\u0301rinum i\u0301 a\u0301r sleppa bert tey russisk skip, i\u00f0 fiska samb\u00e6rt fiskivei\u00f0uavtaluni vi\u00f0 F\u00f8royar, at umskipa fiskin i\u0301 F\u00f8royum, og ta\u00f0 er eisini bara fiskur, i\u00f0 ver\u00f0ur fiska\u00f0ur samb\u00e6rt avtaluni, i\u00f0 kann umskipast her."}, {"text_idx": "#000005", "text": "Landssty\u0301ri\u00f0 metir, at russisk skip umskipa umlei\u00f0 400.000 tons i\u0301 F\u00f8royum, men at vi\u00f0 broytingini ver\u00f0a ta\u00f0 bert um 100.000 tons av fiski, i\u00f0 kann umskipast i\u0301 F\u00f8royum."}, {"text_idx": "#000007", "text": "Harumframt ver\u00f0a avmarkingar settar i\u0301 verk fyri, hv\u00f8rjar t\u00e6nastur russisk skip sleppa at fa\u0301a i\u0301 F\u00f8royskum havnum. Skipini sleppa at bunkra, proviantera og og skifta manning i\u0301 f\u00f8royskum havnum, men sleppa ikki at fa\u0301a a\u00f0rar t\u00e6nastur, so sum at ny\u0301ta t\u00e6nasturnar fra\u0301 skipasmi\u00f0um."}, {"text_idx": "#000008", "text": "H\u00f8gni Hoydal, landssty\u0301risma\u00f0ur, metti, at talan er um eitt proportionelt stig at taka, og metingin hja\u0301 landssty\u0301rinum er, at vi\u00f0 hesari avger\u00f0ini fara vit fra\u0301 at hava millum 70-80 russiskar vitjanir a\u0301 f\u00f8royskum havnum til 12-13 vitjanir, ta\u00f0, i\u00f0 er eftir av a\u0301rinum."}, {"text_idx": "#000009", "text": "Fortreytin fyri, at hesi a\u0301t\u00f8kini kunnu setast i\u0301 verk, er kortini, at l\u00f8gtingi\u00f0 samtykkir lo\u0301garbroytingina, i\u00f0 skal geva landssty\u0301rinum heimildir at seta tilt\u00f8k i\u0301 verk mo\u0301ti Russlandi, i\u00f0 a\u0301virka fiskivei\u00f0uavtalur og sum avmarka u\u0301tflutning av matv\u00f8rum."}, {"text_idx": "#000015", "text": "Le Bellot liggur nu\u0301 a\u0301 Havnini"}]